**Aizsardzības un drošības jomas iepirkumu rādītāji**

* **Statistikas atskaite saskaņā ar direktīvu 2009/81/EK, piegāde, pakalpojumi, būvdarbi Metadati**

**Datu apraksts**

Pasūtītāji un sabiedrisko pakalpojumu sniedzēji, kuri piemēro Aizsardzības un drošības jomas iepirkumu likumu, iesniedz Iepirkumu uzraudzības birojam oficiālās statistikas veidlapu “Pārskats par pasūtītāju veiktajiem iepirkumiem aizsardzības un drošības jomā” Nr. 3-ADJIL vai “Pārskats par sabiedrisko pakalpojumu sniedzēju veiktajiem iepirkumiem aizsardzības un drošības jomā” Nr. 4-ADJIL/SPSIL. No šiem statistikas pārskatiem apkopoto rādītāju kopums sagrupēts un apkopots atbilstoši Eiropas Komisijas standartizētai statistikas atskaitei saskaņā ar Eiropas Parlamenta un Padomes Direktīvu 2009/81/EK (2009. gada 13. jūlijs), ar kuru koordinē procedūras attiecībā uz to, kā līgumslēdzējas iestādes vai subjekti, kas darbojas drošības un aizsardzības jomā, piešķir noteiktu būvdarbu, piegādes un pakalpojumu līgumu slēgšanas tiesības, un ar kuru groza Direktīvas 2004/17/EK un 2004/18/EK (turpmāk – Direktīva 2009/81/EK), un nodrošina informācijas kopumu par valstī veiktajiem aizsardzības un drošības jomas iepirkumiem.

Standartizētā atskaite sadalīta trīs daļās – piegāde, pakalpojumi un būvdarbi. Katra daļa sniedz datus par iepirkumiem, kuru paredzamā līgumcena (no 01.01.2020. preču un pakalpojumu iepirkumiem – sākot no 428 000 EUR, un būvdarbu iepirkumiem no 01.01.2020. – sākot no 5 350 000 EUR) ir vienāda ar Ministru kabineta noteikumos noteikto līgumcenas robežvērtību vai lielāka (turpmāk – virs ES līgumcenu sliekšņa iepirkumi), norādot iepirkumu skaitu un noslēgto līgumu līgumcenas bez pievienotās vērtības nodokļa (turpmāk – PVN). Pirmā tabula sarindota pēc CPV koda, kas sadalīts pēc procedūru veida. Otrajā tabulā apkopotas sarunu procedūras, iepriekš nepublicējot paziņojumu par līgumu (iedalot tos pēc Direktīvas 2009/81/EK 28. pantā minētajiem punktiem), un trešajā tabulā apkopoti dati par uzvarējušā pretendenta valstspiederību.

Minētie dati nodrošina datu kopumu par noslēgtajiem piegādes, pakalpojumu un būvdarbu līgumiem virs ES līgumcenu sliekšņa, to līgumu skaitu un līgumcenām bez PVN, aizsardzības un drošības jomas iepirkumiem, kurus veic gan Publisko iepirkumu likuma subjekti, gan Sabiedrisko pakalpojumu sniedzēju iepirkumu likuma subjekti.

Dati iegūti no pasūtītāju un sabiedrisko pakalpojumu sniedzēju iesniegtajiem statistikas pārskatiem, kuros iekļautā informācija tiek pārbaudīta, salīdzinot ar Iepirkumu uzraudzības biroja tīmekļvietnē publicētajām iepirkumu paziņojumu publikācijām.

Rādītāju kopums sniedz vispārēju ieskatu par virs ES līgumcenu sliekšņa veikto iepirkumu un noslēgto līgumu summām aizsardzības un drošības jomā Latvijā.

**Datu publicēšana**

Dati tīmekļvietnes sadaļā ***Iepirkumu dati*** zem ***Statistika / Oficiālās statistikas veidlapu dati/ ES direktīvu prasībām apkopotā statistika / Atskaite saskaņā ar Direktīvu 2009/81/EK pēc iepirkumu veidiem – Būvdarbi / Piegāde / Pakalpojumi*** tiek publicēti saskaņā ar aktuālo [datu publicēšanas kalendāru](https://www.iub.gov.lv/lv/datu-publicesanas-kalendars) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Aizsardzības un drošības jomas iepirkumu rādītāji | par 2022. gadu | 27.10.2023. |  |
| Aizsardzības un drošības jomas iepirkumu rādītāji | par 2021. gadu |  | Sk. arhīvā |
| Aizsardzības un drošības jomas iepirkumu rādītāji | par 2020. gadu |  | Sk. arhīvā |
| Aizsardzības un drošības jomas iepirkumu rādītāji | par 2019. gadu |  | Sk. arhīvā |
| Aizsardzības un drošības jomas iepirkumu rādītāji | par 2018. gadu |  | Sk. arhīvā |
| Aizsardzības un drošības jomas iepirkumu rādītāji | par 2017. gadu |  | Sk. arhīvā |
| Aizsardzības un drošības jomas iepirkumu rādītāji | par 2016. gadu |  | Sk. arhīvā |
| Aizsardzības un drošības jomas iepirkumu rādītāji | par 2015. gadu |  | Sk. arhīvā |
| Aizsardzības un drošības jomas iepirkumu rādītāji | par 2014. gadu |  | Sk. arhīvā |
| Aizsardzības un drošības jomas iepirkumu rādītāji | par 2013. gadu |  | Sk. arhīvā |
| Aizsardzības un drošības jomas iepirkumu rādītāji | par 2012. gadu |  | Sk. arhīvā |

**Dati sagatavoti**

20.10.2023.

**Datu pieejamība**

Apkopotie dati ir pieejami, sākot no 2012. gada.

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, vēlams norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Eiropas Komisija un citi lietotāji.

**Datu vākšana**

Dati tiek iegūti pilnā apsekojumā, kur attiecīgo pārskatu iesniedz pasūtītāji un sabiedrisko pakalpojumu sniedzēji, kuri piemēro Aizsardzības un drošības jomas iepirkumu likumu atbilstoši Ministru kabineta 2017. gada 28. februāra noteikumu Nr. 102 [„Noteikumi par oficiālās statistikas veidlapu paraugiem iepirkumu jomā un veidlapu iesniegšanas un aizpildīšanas kārtību”](https://likumi.lv/ta/id/289076) prasībām.

**Pārskatu iesniedzēji**

Pasūtītāji un sabiedrisko pakalpojumu sniedzēji, kuri atskaites periodā slēguši līgumus par aizsardzības un drošības jomas iepirkumiem. Lai elektroniski iesniegtu attiecīgo statistikas pārskatu, pasūtītājiem un sabiedrisko pakalpojumu sniedzējiem ir jābūt reģistrētiem Publikāciju vadības sistēmas lietotājiem.

**Atskaites periods**

Atskaites periods ir kalendārais gads.

**Klasifikācijas**

Statistikas pārskatu dati par noslēgtajiem piegādes, pakalpojumu un būvdarbu līgumiem tiek klasificēti pēc virs ES līgumcenu sliekšņa un sistematizēti pēc noteiktām kritēriju pazīmēm, kādas noteiktas Eiropas Komisijas standartizētā atskaitē, piemēram, Kopējā iepirkuma vārdnīca (*Common Procurement Vocabulary - CPV*) jeb CPV nomenklatūras klasifikators, kurš noteikts ar Komisijas Regulu (EK) Nr.213/2008 (2007. gada 28. novembris), ar ko groza Eiropas Parlamenta un Padomes Regulu (EK) Nr. 2195/2002 par kopēju publiskā iepirkuma vārdnīcu (CPV) un Eiropas Parlamenta un Padomes Direktīvu 2004/17/EK un Direktīvu 2004/18/EK par publiskā iepirkuma procedūrām saistībā ar CPV pārskatīšanu. CPV nomenklatūra piemērojama publiskajam iepirkumam, lai standartizētu norādes, kuras izmanto līgumslēdzējas iestādes sava iepirkuma priekšmeta norādīšanai.

**Datu aprēķināšana**

No pasūtītāju un sabiedrisko pakalpojumu sniedzēju statistikas pārskatos iekļautās informācijas tiek iegūti kopēji sasummēti dati (noslēgto līgumu summa, līgumu skaits, pēc iepirkuma veida un sarunu procedūras, iepriekš nepublicējot paziņojumu par līgumu, pamatojuma) par valsti kopumā.

Gada griezumā iegūtie dati netiek salīdzināti ar iepriekšējā gada rādītājiem, un netiek aprēķināts izaugsmes temps.

**Konfidencialitāte**

Pasūtītāju un sabiedrisko pakalpojumu sniedzēju sniegtā informācija nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās prasības.

**Atbilstība**

Apkopotie statistikas pārskata dati atbilst lietotāju vajadzībām, jo tie nosaka virs ES līgumcenu sliekšņa kopējo noslēgto līgumu summu rādītājus kopā gada griezumā.

**Precizitāte**

Pasūtītāju un sabiedrisko pakalpojumu sniedzēju statistikas pārskatu dati virs ES līgumcenu sliekšņa ir pārbaudāmi, jo ir salīdzināmi ar Iepirkumu uzraudzības biroja tīmekļvietnē publicētajām paziņojumu publikācijām par iepirkumu procedūrās pieņemtajiem lēmumiem.

Gada apkopoto datu precizitāte kopumā ir nemainīga.

**Savlaicīgums**

Pārskatu par pasūtītāju un sabiedrisko pakalpojumu sniedzēju veiktajiem iepirkumiem aizsardzības un drošības jomā jāiesniedz reizi gadā (līdz 1. martam).

Pasūtītāji un sabiedrisko pakalpojumu sniedzēji, kuri nav savlaicīgi iesnieguši gada statistikas pārskatus atbilstoši Aizsardzības un drošības jomas iepirkumu likumam, tos iesniedz pēc atkārtota pieprasījuma un norādījuma par administratīvo atbildību.

Iepirkumu uzraudzības biroja pienākums ir savlaicīgi apkopot pasūtītāju un sabiedrisko pakalpojumu sniedzēju iesniegtos statistikas pārskatus par aizsardzības un drošības jomas iepirkumiem, veicot datu pārbaudi.

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopoto pārskatu datus.

**Salīdzināmība**

Dati netiek salīdzināti, tikai apkopoti.

**Datu precizēšana**

Nepieciešamības gadījumā attiecīgie standartizētie atskaites rādītāji var tikt precizēti, publicējot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | [pasts@iub.gov.lv](mailto:pasts@iub.gov.lv) |
| Informācijas departaments | |
| Tālruņa numurs | 24556632 |

**Metadati pēdējo reizi atjaunoti**

27.10.2023.

**Saistītās tēmas**

[**Kopsavilkums par iepirkumiem aizsardzības un drošības jomā valsts sektorā**](https://www.iub.gov.lv/lv/oficialas-statistikas-veidlapu-apkopojums)